Author: agenda0
Company: agenda

N á v r h

Z á k o n,

z ................... 2001,

ktorým sa mení a dopĺňa zákon Národnej rady Slovenskej republiky č. 254/1994 Z. z. o Štátnom fonde likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi v znení zákona  č. 78/2000 Z. z. a ktorým sa mení a dopĺňa zákon Slovenskej národnej rady  č. 544/1990 Zb. o miestnych poplatkoch v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 254/1994 Z. z. o Štátnom fonde likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi v znení zákona č. 78/2000 Z. z. sa mení a dopĺňa takto:

1.  V § 1 ods.1 sa na konci  vety vypúšťajú slová „a na ďalšie účely podľa tohto zákona“.

2.    V § 1 odsek 2 znie: 
„(2) Prostriedky fondu možno použiť len na účely podľa § 4.“

3.	V § 1 ods.3 sa slová „v Mochovciach“ nahrádzajú slovami „ v Bratislave.“

4.	V  § 2 ods.4 sa  slovo „ samosprávy“  nahrádza slovami „ okresného úradu.“ 

5.	V § 3 ods.1 písm. a) sa slovo „vlastníkov“ nahrádza slovom „prevádzkovateľov.“

6.   § 3 odsek 2 znie:

„(2) Prevádzkovateľ jadrového zariadenia je povinný zaplatiť príspevok do fondu v sume 350 000 Sk ročne za každý megawatt inštalovaného elektrického výkonu jadrového zariadenia  a 6,8 % z predajnej ceny elektrickej energie vyrobenej v jadrovom zariadení ročne. Podrobnosti o spôsobe výpočtu príspevku  do fondu ustanoví všeobecne záväzný právny predpis, ktorý vydá ministerstvo. 

7.   § 4 vrátane nadpisu znie:
                                                   
„ § 4
Použitie prostriedkov fondu
      
      Prostriedky fondu možno použiť na

        a)    vyraďovanie jadrových zariadení z prevádzky,
b)   nakladanie s vyhoretým jadrovým palivom^4a) a s rádioaktívnymi odpadmi^4b) po skončení prevádzky jadrového zariadenia, 
       
     c) nakladanie s  rádioaktívnymi odpadmi, ktorých pôvodca nie je známy, vrátane  rádioaktívnych  odpadov a  jadrových  materiálov pochádzajúcich z náhodných záchytov, alebo z trestnej činnosti, ktorých pôvodca  nie je podľa vyjadrenia vyšetrovateľa Policajného zboru alebo Ministerstva zdravotníctva Slovenskej republiky známy,^4c)

 d)  kúpu pozemkov na zriadenie úložiska   vyhoretého  jadrového  paliva a rádioaktívnych odpadov,
	
     e)   výskum a vývoj v oblasti vyraďovania jadrových zariadení z prevádzky   a nakladania      s vyhoretým jadrovým palivom a rádioaktívnymi odpadmi po ukončení prevádzky jadrového zariadenia,

       f)  vyhľadávanie lokalít, geologický prieskum,  prípravu, projektovanie, výstavbu,      uvádzanie do prevádzky, prevádzku a uzatváranie úložísk vyhoretého jadrového paliva a rádioaktívnych odpadov, vrátane monitorovania po ich uzatvorení, 

g)	výstavbu osobitných skladov a zariadení na skladovanie, spracovanie a úpravu  vyhoretého jadrového paliva pred uložením a zariadení na spracovanie a úpravu rádioaktívnych odpadov pred uložením, 

h)	výdavky súvisiace s činnosťou fondu do 0,3 % ročných príjmov fondu.“

  Poznámky pod čiarou k odkazu 4a) , 4b)  a 4c)znejú:

     4a)   § 18 ods.2 zákona č. 130/1998 Z.z.
       4b)  § 17 ods.2 zákona č.130/1998 Z.z.:
              4c)  § 17f ods.2 písm. p) a § 17r ods.10 zákona Národnej rady Slovenskej republiky č. 272/1994 Z.z. o ochrane zdravia       ľudí v znení zákona č. 470/2000 Z.z.
                § 17 ods. 9 a 10 zákona č. 130/1998 Z.z.

8. V § 5 ods. 2 sa slovo „vlastníkovi“ nahrádza slovom „prevádzkovateľovi.“ 

9.	V § 5 ods. 2 sa vypúšťajú slová „ a obci v oblasti ohrozenia jadrovým zariadením.“ 

10. V § 5 sa odsek 7 dopĺňa druhou vetou, ktorá znie: 
     „Evidencia, plánovanie tvorby a použitie prostriedkov fondu sa vykonáva pre každé  jadrové  zariadenie osobitne.“

Čl. II

Zákon  Slovenskej národnej rady č. 544/1990 Zb. o miestnych  poplatkoch v znení zákona Slovenskej národnej rady č.72/1992 Zb., zákona Slovenskej národnej rady č.317/1992 Zb., zákona Národnej rady Slovenskej republiky č. 44/1993 Z.z., zákona Národnej rady Slovenskej republiky č. 122/1996 Z.z., zákona č.219/1999 Z.z., zákona č. 339/2000 Z.z. a zákona č. 58/2001 Z.z. sa mení a dopĺňa takto:
1. 	§ 1 sa dopĺňa písmenom l) ktoré znie:

  „ l) poplatok za umiestnenie jadrového zariadenia, ak sa zastavané územie obce nachádza  v oblasti ohrozenia jadrovým zariadením, (ďalej len „oblasť ohrozenia“).

2. 	Za § 10c sa vkladá  § 10d, ktorý znie:

„ § 10d
                                                 Poplatok za  jadrové zariadenie
  
   (1) Poplatok sa platí za umiestnenie jadrového zariadenia, ak sa zastavané územie obce, alebo jeho časť (ďalej len „ zastavané územie“) nachádza v oblasti ohrozenia.

      (2) Základná sadzba poplatku  je najviac  0,04 Sk za m^2 územia obce, ktorej zastavané územie sa nachádza v oblasti ohrozenia.
           
        (3)  Upravená sadzba poplatku obci, ktorej zastavané územie sa nachádza v I. pásme ohrozenia,  je trojnásobok základného poplatku podľa odseku 2.

   (4)  Upravená sadzba poplatku obci, ktorej zastavané územie sa nachádza v II. pásme ohrozenia,  je rovnaký ako výška  základného poplatku podľa odseku 2.

(5)	Upravená sadzba poplatku obci, ktorej zastavané územie sa nachádza v III. pásme ohrozenia,  je polovica zakladného poplatku  podľa odseku 2.

(6)	Obec, ktorej zastavané územie alebo jeho časť sa nachádza v pásme ohrozenia, vyrubí prevádzkovateľovi jadrového zariadenia ročný poplatok do 30 dní po skončení kalendárneho roka.

Čl. III

             Tento zákon nadobúda účinnosť 1. januára 2002.

Osobitná časť

K čl. I

K bodu 1 (§ 1 ods.1)

Uvedený text sa vypúšťa z dôvodu zjednotenia výkladu ustanovenia, aby nedochádzalo k rôznemu výkladu pri poskytovaní príspevkov z fondu.

K bodu  2  ( § 1 ods.2)
                   
S odkazom na § 4 sa ustanovuje  na aké účely možno použiť prostriedky fondu. Jedná sa najmä o použitie prostriedkov fondu na vyraďovanie jadrových zariadení z prevádzky, nakladanie s vyhoretým jadrovým palivom a rádioaktívnymi odpadmi po skončení prevádzky jadrového zariadenia, kúpu pozemkov na zriadenie úložiska rádioaktívnych odpadov a vyhoretého jadrového paliva, výskum a vývoj vo vyššie uvedených oblastiach, vyhľadávanie lokalít, geologický prieskum,  výstavbu a prevádzku úložísk rádioaktívnych odpadov a vyhoretého jadrového paliva.

K bodu 3 ( § 1 ods. 3)

Ustanovuje sa sídlo fondu Bratislava. Zmenou sídla fondu nevzniknú žiadne dodatočné náklady súvisiace s presťahovaním sídla fondu. Zmenou sídla fondu sa zvýši operatívnosť styku s ministerstvami a ostatnými ústrednými orgánmi štátnej správy sídliacimi v Bratislave, najmä Ministerstvom hospodárstva SR, Ministerstvom financií SR, Národnou bankou Slovenska, Úradom jadrového dozoru Slovenskej republiky a ďalšími štátnymi orgánmi a organizáciami. 

K bodu 4 (§ 2 ods. 4)

Ustanovením sa  dopĺňa zastúpenie v rade fondu o zástupcov okresných úradov, z dôvodu presadzovania záujmov  okresov a nie úzkych záujmov jednotlivých miestných samospráv (cca 500 obcí), čím dochádzalo k neúmernému zaťaženiu fondu záležitosťami, ktoré nesúviseli s predmetom činnosti fondu.

K bodu 5 (§3 ods.1 písm.a))

          Slovo „vlastníkov“ sa  nahrádza slovom „prevádzkovateľov“ z dôvodu zosúladenia s 
§ 19 ods. 2 zákona č. 130/1998 Z.z. o mierovom využívaní jadrovej energie.

K bodu 6 (§ 3 ods. 2)

      	Navrhuje sa nová metodika stanovenia  príspevku do fondu s tým, že časť príspevku sa bude tvoriť z inštalovaného výkonu  (budúce náklady na vyraďovanie) a časť z predajnej ceny elektrickej energie vyrobenej v jadrovom zariadení za rok (budúce náklady na uloženie vyhoretého  jadrového paliva a rádioaktívnych odpadov z vyraďovania).

K bodu 7  (§ 4 písm. a) až h ))

Ustanovenie taxatívne vymedzuje  prípady, v ktorých možno použiť prostriedky fondu na činnosti súvisiace najmä s likvidáciou jadrových zariadení, vyhoretého jadrového paliva  a rádioaktívnych odpadov.

K bodu 8  ( § 5 ods. 2 )
     
             Slovo „vlastníkovi“ sa nahrádza slovom „prevádzkovateľovi“ z dôvodu zosúladenia so zákonom č. 130/1998 Z.z.

K bodu 9  ( § 5 ods. 2) 

            Uvedený text sa vypúšťa v súvislosti s vypustením § 4 písm. d).
K bodu 10 ( § 5 ods. 7)

Ustanovením sa ukladá povinnosť  fondu  viesť evidenciu,  plánovanie tvorby a použitie prostriedkov fondu pre každé jadrové zariadenie samostatne.

K čl. II

K bodu 1 (§ 1 písm. l))

     Ustanovuje sa forma poplatku za umiestnenie  jadrového zariadenia, ak  sa zastavaná časť  územia obce nachádza v pásme ohrozenia jadrovým zariadením.

K bodu 2 ( § 10d )

       Ustanovuje  sa  povinnosť pre prevádzkovateľa  jadrového zariadenia platiť poplatok  obci, ktorej zastavaná časť územia obce, alebo jeho časť sa nachádza v oblasti ohrozenia.  Základná výška poplatku sa ustanovuje na 0,04 Sk za m^2 územia obce, ktorej zastavané územie, alebo 
jeho časť sa nachádza v oblasti ohrozenia. Rôzna výška rizika v závislosti od vzdialenosti obce od jadrového zariadenia je zohľadnená v odsekoch 3 až 5. 

K čl. III

       Navrhuje sa účinnosť zákona vzhľadom na predpokladané trvanie legislatívneho procesu.